רוברט וב

רוברט פטריק וב (באנגלית: Robert Patrick Webb; נולד ב-29 בספטמבר 1972) הוא קומיקאי, שחקן וכותב אנגלי. וב והשחקן דייוויד מיטשל מהווים את הצמד "מיטשל ווב". השניים מוכרים בעיקר מהופעתם בסיטקום של ערוץ 4 "פיפ שואו" ובתוכנית המערכונים "That Mitchell and Webb Look". וב ידוע גם כמנחה של התוכניות "Great Movie Mistakes" ו-"Great TV Mistakes franchise" בהן הוא מציג בהומור ובמשחקי מילים טעויות שקורות בסרטים ובתוכניות טלוויזיה.

קורות חייו
וב נולד בבוסטון שבלינקולנשייר וגדל בוודהול ספא קרוב להורנקאסל. הוא הצעיר במשפחה של שלושה בנים. וב למד בבית הספר היסודי "המלכה אליזבת'" בהורנקאסל. כמי שגדל על הסדרות הקומיות "הצעירים" The Young Ones ו"הפתן השחור" התחיל להתעניין בדרמה ובשירה. בהיותו בבית הספר התחיל לכתוב פרודיות. אמו נפטרה מסרטן השד כשהיה בתיכון ולמד לבחינות A-levels.

בגיל 20 למד וב ברובינסון קולג' בקיימברידג' והיה סגן נשיא מועדון התיאטרון של האוניברסיטה "פוטלייטס". וב ומיטשל הכירו ב-1993 כשנבחנו להצגה "סינדרלה" בהפקת פוטלייטס.

קריירה
מיטשל ווב
בינואר 1995 העלו וב ומיטשל את התוכנית הראשונה שלהם "Innocent Millions Dead or Dying: A Wry Look at the Post-Apocalyptic Age" על מלחמת העולם הראשונה.

מכאן ניתנה לצמד הזדמנות לכתוב עבור תוכניתם של אלכסנדר ארמסטרונג ובן מילר ועבור העונה השנייה של התוכנית "Big Train". הפריצה שלהם בטלוויזיה הייתה בשנת 2000 בתוכנית מערכונים של ה-BBC בשם "Bruiser" שאותה גם כתבו.

ב-2001 הוזמנה אצל הצמד תוכנית מערכונים בשם "The Mitchell and Webb Situation" ששודרה בערוץ Play UK. הפרויקט הבא של וב ומיטשל היה ב-2003 בסיטקום "פיפ שואו" של ערוץ 4 בו שיחקו כשותפים לדירה מארק קוריגן וג'רמי "ג'ז" אוסבורן. השניים זכו יחד בפרס "Roy al Television Society" לשנת 2007, והיו מועמדים יחד לפרס הקומדיה הבריטית עבור השחקן הקומי הטוב ביותר. וב היה מועמד שוב לשחקן הקומי הטוב ביותר ב-2009. "פיפ שואו" שודר במשך תשע עונות, הסיטקום של ערוץ 4 ששודר במשך הזמן הרב ביותר.

אחרי ההצלחה של "פיפ שואו" חזרו מיטשל ווב להופיע בתוכנית מערכונים ברדיו 4 של ה-BBC בשם "That Mitchell and Webb Sound" ששודרה במשך ארבע עונות. הגרסה הטלוויזיונית של תוכנית הרדיו נקראה "That Mitchell and Webb Look". לקראת סוף 2006 יצאו השניים לסיבוב הופעות ראשון בתוכנית "The Two Faces of Mitchell and Webb".

על התוכנית "That Mitchell and Webb Look" זכו השניים בפרס באפט"א לקומדיה הטובה ביותר לשנת 2007, והיו מועמדים לפרס נוסף ב-2009. התוכנית הייתה מועמדת לשני פרסי הקומדיה הבריטית ב-2006. המופע שלהם "The Two Faces of Mitchell and Webb" היה מועמד לפרס הקומדיה הבימתית הטובה ביותר מטעם פרסי הקומדיה הבריטית. המופע "That Mitchell and Webb Sound" זכה בפרס הכסף של סוני. ב-18 ב-18 במאי 2007 יצא לאקרנים סרטם הראשון "Magicians". את התסריט כתבו ג'ס ארמסטרונג וסם ביין וביים אנדרו אוקונור. וב שיחק בדמות הקוסם קארל.

מיטשל ווב שיחקו בסרט הטלוויזיה "Playing Shop", פיילוט לסדרה קומית עבור BBC2 שאותו גם כתבו. ב-BBC היו מרוצים מהפיילוט אבל מיטשל ווב בעצמם זנחו את הרעיון כי חשבו שהוא דומה מדי ל"פיפ שואו". פרק פיילוט נוסף הוזמן, אבל אחר כך התוכנית נגנזה.

הצמד השתתף במסע פרסום של חברת אפל בבריטניה בשם "Get a Mac" כשמיטשל מגלם PC.

הופעות סולו
ב-2004 הופיע וב בשתי עונות של הסיטקום "The Smoking Room", ובתוכנית הרדיו "Concrete Cow". ב-2005 שיחק בסיטקום "Blessed" שכתב בן אלטון בדמות עמיתו של ארדל או'הנלן.

ב-2006 שיחק וב לצדה של אוליביה קולמן בדמות זוג נודיסטים בסרט "קונפטי", אודות תחרות על החתונה המקורית ביותר. הופעת הבכורה של וב בתיאטרון הייתה ב-2008 במחזה "שמנה" (Fat Pig) מאת ניל לביוט בווסט אנד.

ב-2009 זכה וב בתחרות הריקודים "Let's Dance", שנערכה עבור תוכנית הצדקה "קומיק ריליף", בפרודיה על הסרט "פלאשדאנס". הוא היה הקריין בתוכנית "Young, Dumb and Living Off Mum". ב-2010 היה המנחה בסדרה של ערוץ 4 בשם "רוברט וב".

וב הופיע במספר שעשועונים טלוויזיוניים בהם "The Bubble", "Have I Got News For You", "Never Mind The Buzzcocks" ו-"QI". בינואר 2011 השתתף וב בתוכנית לידוענים של "מקבילית המוחות" וענה 9 תשובות נכונות בנושא שלו (הרומנים של איאן מקיואן) ו-11 תשובות נכונות בידע כללי. ב-2011 שיחק וב בתפקיד דן, מרצה לגאולוגיה, בסדרה "Fresh Meat" של ערוץ 4. עוד באותה שנה כיכב בסדרה הקומית "בית קדרות לממכר וכאלה", פרודיה על יצירתו של צ'ארלס דיקנס.

וב היה הקריין של הסדרה האנטי נוסטלגית "10 Things I Hate About" של ערוץ 5 ששודרה ב-2012, בכל פרק הוא הציג את דעתו על ההיבטים האיומים שקרו בשנה מסוימת.

ב-2011 הגיש וב את התוכנית "Groundbreaking Gags" בערוץ BBC Three, שבה הציג בדיחות מתוך הסדרה "איש משפחה".

כתיבה
יחד עם מיטשל פרסם וב את הספר "This Mitchell and Webb Book" שיצא לאור בבריטניה ובארצות הברית ב-2009 בהוצאת הרפר-קולינס. גרסה מקוצרת של הספר יצאה לאור באוקטובר 2009 בשם "How to Cope with Mitchell and Webb".

בין 2009 ל-2001 כתב וב מאמרים לדפי הדעות של העיתון הטלגרף.

חיים אישיים
ב-2007 התחתן וב עם הקומיקאית אביגיל בורדס, אותה הכיר בהופעה בתוכנית מערכונים ברדיו. מיטשל היה השושבין שלו בטקס החתונה. בני הזוג חיים בקילברן שבלונדון ולהם שתי בנות.

פילמוגרפיה
קולנוע
 שנה שם שם באנגלית תפקיד הערות 2006 קונפטי Confetti מייקל 2007 Magicians קארל 2012 חתונה מוקלטת The Wedding Video טים 2016 פשוט נהדרת Absolutely Fabulous: The Movie ניק
טלוויזיה
 שנה שם שם באנגלית תפקיד הערות 1997 The Jack Docherty Show תפקידים שונים כתיבה 1998 Comedy Nation תפקידים שונים 2000 Meaningful Sex גרהאם 2000 Bruiser תפקידים שונים 2001 Fun at the Funeral Parlour פקהאם בפרק "The Mountains of Doom" 2001 The Mitchell and Webb Situation תפקידים שונים כתיבה 2001 People Like Us טום וולפסון בפרק "The Bank Manager" 2002 The Gist פול אשדון 2003 המשפחה שלי My Family ארבו בפרק "Sixty Feet Under" 2003–2015 פיפ שואו Peep Show ג'רמי אוסבורן 2004 55 מעלות צפון 55 Degrees North כלבן סדרת טלוויזיה (פרק אחד) 2004–2005 The Smoking Room רובין סדרת טלוויזיה 2005 Twisted Tales קולין 2005 Britain's 50 Greatest Comedy Sketches מנחה 2005 Blessed ביל האת'וויי 2005 Have I Got News for You חבר בפאנל 2006 Friday Night with Jonathan Ross ראיון 2006 Rob Brydon's Annually Retentive 2006 Imagine Imagine בתפקיד עצמו 2006 Best of the Worst 2006–2010מיטשל ווב That Mitchell and Webb Look תפקידים שונים כתיבהפרס באפט"א לתוכנית הקומית הטובה ביותרמועמדות לפרס הקומדיה הבריטית 2007 המופע של גרהם נורטון The Graham Norton Show בתפקיד עצמו 2007 Stephen Fry: 50 Not Out בתפקיד עצמו 2007 Time Shift בתפקיד עצמו 2008 The Law of the Playground בתפקיד עצמו 2008 Never Mind the Buzzcocks משתתף בפאנל 2008 Lily Allen and Friends בתפקיד עצמו 2008 Saturday Kitchen בתפקיד עצמו 2008 Would I Lie to You? מתמודד 2009 Friday Night with Jonathan Ross בתפקיד עצמו 2009 The One Show בתפקיד עצמו 2009 המופע של גרהם נורטון The Graham Norton Show בתפקיד עצמו 2009 Let's Dance for Comic Relief בתפקיד עצמו זוכה בעונה הראשונה 2009 My Life in Verse בתפקיד עצמו 2009–2011 Young, Dumb and Living Off Mum מנחה 2010 This Morning בתפקיד עצמו 2010 All Star Mr. and Mrs. בתפקיד עצמו 2010 Great Movie Mistakes מנחה 2010 You Have Been Watching 2010 Great TV Mistakes מנחה 2010 BBC Breakfast בתפקיד עצמו 2010 Robert's Web מגיש 2010 You Have Been Watching 2010 Let's Dance for Sport Relief שופט 2010 Cutting Edge 2010 The Real Hustle: Around the World מנחה 2010 History of Now: The Story of the Noughties מנחה 2010 Peep Show & Tell 2010 Have I Got News for You מנחה 2010 Never Mind the Buzzcocks מנחה 2010 Mad and Bad: 60 Years of Science on TV 2010 The Bubble 2010 BBC Breakfast בתפקיד עצמו 2011 Great Movie Mistakes 2: The Sequel מנחה 2011 Great Movie Mistakes 3: Not in 3D מנחה 2011 Alexander Armstrong's Big Ask בתפקיד עצמו 2011 QI משתתף בפאנל 2011 The Sex Researchers קריינות 2011 איש משפחה Family Guy: Ground Breaking Gags מנחה 2011 Would I Lie to You? מתמודד 2011 24 Hour Panel People משתתף בפאנל 2011 Celebrity Mastermind מתמודד 2011 Argumental ראש צוות 2011 EastEnders: Greatest Exits מנחה 2011 Pop's Greatest Dance Crazes מנחה 2011–2012 Fresh Meat דן 2011–2012 בית קדרות לממכר וכאלה The Bleak Old Shop of Stuff ג'דרינגטון סיקרט-פאסט 2012 The One Show בתפקיד עצמו 2012 Room 101 בתפקיד עצמו 2012 דוקטור הו Doctor Who רובוט בפרק "Dinosaurs on a Spaceship" 2012 שלישייה Threesome קולין בפרק "Alice's Friend" 2012 Tales of Friendship with Winnie the Pooh קריינות 2013 Great Movie Mistakes – IV: May the Fourth Be with You Cutdowns מנחה 2013 The Matt Lucas Awards בתפקיד עצמו 2013 Ambassadors נל טילי 2013 Was It Something I Said? בתפקיד עצמו 2013-2014 You Saw them Here First קריינות 2013 מיס מארפל Agatha Christie's Marple טים קנדל בפרק "הרצח באיים הקריביים" 2015 Lego Dimensions תפקידים שונים משחק וידאו 2016 Horrible Histories כריסטופר רן 2016 רגליים קרות Cold Feet גרנט 2017 לחזור Back אנדרו סיטקום; גם מפיק בפועל

קישורים חיצוניים

 ?How old is Robert Webb, who is his wife Abigail Burdess and how did he meet David Mitchell, הסאן, 12 במאי 2018.

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:קומיקאים בריטים
קטגוריה:אנגלים שנולדו ב-1972